Source: http://docplayer.fi/39025503-Aikuisten-maahanmuuttajien-luku-ja-kirjoitustaidon-koulutuksen-opetussuunnitelman-perusteet.html
Timestamp: 2017-10-22 06:43:08+00:00
Document Index: 2406213

Matched Legal Cases: ['kko ', 'kko\n', 'kko ', 'KKO ', 'KKO ', 'kko ']

AIKUISTEN MAAHANMUUTTAJIEN LUKU- JA KIRJOITUSTAIDON KOULUTUKSEN OPETUSSUUNNITELMAN PERUSTEET - PDF
Download "AIKUISTEN MAAHANMUUTTAJIEN LUKU- JA KIRJOITUSTAIDON KOULUTUKSEN OPETUSSUUNNITELMAN PERUSTEET"
1 AIKUISTEN MAAHANMUUTTAJIEN LUKU- JA KIRJOITUSTAIDON KOULUTUKSEN OPETUSSUUNNITELMAN PERUSTEET Työryhmän työversio
2 Johdanto Opetussuunnitelma Koulutuksen järjestämisen lähtökohdat lähtötason arviointi luku- ja kirjoitustaidon koulutuksessa Koulutuksen toteuttaminen Oppimiskäsitys Oppimisympäristö Toimintakulttuuri Työtavat Eheyttäminen ja eriyttäminen Opiskelijan tukeminen ja ohjaus Henkilökohtainen opiskelusuunnitelma Ohjaus Tavoitteet ja keskeiset sisällöt Yleiset tavoitteet Suomen kieli ja viestintätaidot Sanasto ja aihepiirit Kuunteleminen ja puhuminen Lukeminen ja kirjoittaminen Numeeriset taidot Arviointi ja todistukset Arviointi koulutuksen aikana Arviointi luku- ja kirjoitustaidon koulutuksen päättyessä ja todistus LIITTEET Liite 1. Arviointitaulukko todistusta varten Liite 2. Kielitaidon tasojen kuvausasteikko
3 JOHDANTO Suomi turvaa perustuslailla maahanmuuttajien tasa-arvoiset ja yhdenvertaiset oikeudet. Koulutuksen järjestämisen näkökulmasta tasa-arvolla tarkoitetaan sukupuolten välistä sekä koulutettavan taloudellisesta asemasta tai asuinalueesta riippumatonta tasa-arvoa. Yhdenvertaisuuslain mukaan yhdenvertaisuutta tulee aktiivisesti edistää eikä ketään saa syrjiä iän, etnisen tai kansallisen alkuperän, kansalaisuuden, kielen, uskonnon, vakaumuksen, mielipiteen, terveydentilan, vammaisuuden, sukupuolisen suuntautumisen tai muun henkilöön liittyvän syyn perusteella. Aikuisten maahanmuuttajien toisen kielen eli suomen tai ruotsin kielen luku- ja kirjoitustaidon koulutuksen arvoperustana on, että Suomen tulee hyvinvointivaltiona turvata luku- ja kirjoitustaidon koulutus kaikille sitä tarvitseville asianmukaisesti. Luku-, kirjoitus- ja laskutaito kuuluvat perusoikeuksiin ja kansalaisvalmiuksiin. Jokainen tarvitsee näitä perusvalmiuksia voidakseen elää täysipainoisemmin suomalaisen yhteiskunnan jäsenenä ja kasvaakseen aktiiviseksi oman elämänsä ja ympäristönsä vaikuttajaksi. Aikuisten maahanmuuttajien luku- ja kirjoitustaidon koulutuksella pyritään siihen, että opiskelija oppii suomen tai ruotsin kielen suullisia ja kirjallisia perustaitoja. Koulutuksen kesto on päivää, opiskelijan tarpeen mukaan. Laajuus on opintoviikkoa eli oppituntia. Koulutuksen jälkeen opiskelija voi siirtyä esimerkiksi kotoutumiskoulutukseen, työelämään taikka työ- ja elinkeinohallinnon tai kolmannen sektorin tarjoamaan toimintaan. 3
4 1. OPETUSSUUNNITELMA Laissa kotoutumisen edistämisestä (1386/2010, jäljempänä kotoutumislaki) säädetään, että Kotoutumiskoulutuksena oppivelvollisuusiän ylittäneelle maahanmuuttajalle järjestetään suomen tai ruotsin kielen opetusta ja tarvittaessa luku- ja kirjoitustaidon opetusta sekä muuta opetusta, joka edistää työelämään ja jatkokoulutukseen pääsyä sekä yhteiskunnallisia, kulttuurisia ja elämänhallintaan liittyviä valmiuksia. Mikäli koulutuksen järjestäjä tarjoaa aikuisten maahanmuuttajien luku- ja kirjoitustaidon koulutusta, tulee sen laatia sitä varten koulutuksen järjestäjän opetussuunnitelma näiden perusteiden pohjalta. Tämä määräys korvaa Opetushallituksen suosituksen 4/2006 (Luku- ja kirjoitustaidottomien aikuisten maahanmuuttajien koulutus. Suositus opetussuunnitelmaksi). Jokaisella koulutuksen järjestäjällä tulee olla hyväksytty opetussuunnitelma, ennen kuin se alkaa järjestää luku- ja kirjoitustaidon koulutusta. Opetussuunnitelman tulee sisältää seuraavat osat: koulutuksen järjestämisen lähtökohdat ja kohderyhmän kuvaus aikuisten maahanmuuttajien luku- ja kirjoitustaidon koulutuksen toteuttamisen erityispiirteet koskien koulutuksen laajuutta ja kestoa, mahdollista koulutuksen jakamista moduuleihin, oppimiskäsitystä, oppimisympäristöä, toimintakulttuuria, työtapoja sekä eheyttämistä ja eriyttämistä ohjauksen tavoitteet, opiskelijan tukeminen ja tuen järjestäminen sekä kuvaus ohjaukseen osallistuvien tehtävistä opiskelijan henkilökohtaisen opiskelusuunnitelman laadinta sekä menettelytavat opiskelijan lähtötilanteen ja jo olemassa olevan osaamisen selvittämiseksi ja tämän tiedon dokumentoimiseksi arviointi luku- ja kirjoitustaidon koulutuksessa, arvioinnin muodot ja käytännöt opiskelun aikana ja koulutuksen päättyessä, palautteen antamisen muodot ja käytännöt, arviointiasteikko, todistus ja siihen merkittävät tiedot koulutuksen päätyttyä koulutuksen yleiset tavoitteet ja suomen/ruotsin kielen ja viestintätaitojen oppimistavoitteet ja keskeiset sisällöt sekä numeeristen taitojen tavoitteet ja sisällöt. Opetussuunnitelmassa voi olla alueellisia tai seudullisia sekä kunta- tai oppilaitoskohtaisia osia. Mikäli koulutuksen järjestäjä tarjoaa mahdollisuuden suorittaa näiden opetussuunnitelman perusteiden mukaista koulutusta rangaistuslaitoksessa, sen tulee ilmetä opetussuunnitelmasta. 4
5 2. KOULUTUKSEN JÄRJESTÄMISEN LÄHTÖKOHDAT Kohderyhmät Luku- ja kirjoitustaidon koulutus on tarkoitettu sellaisille maahanmuuttajille, joilla ei ole omassa kotimaassaan ollut mahdollisuutta saada riittävästi koulutusta, jotta he voisivat selviytyä tietoyhteiskunnan opiskelulle asettamista vaatimuksista. Primaarilukutaidottomilla on hyvin vähän tai ei lainkaan kokemusta opiskelusta ja koulunkäynnistä. Primaarilukutaidoton ei osaa lukea millään kielellä. Semilukutaitoinen on oppija, jolla on jonkin verran kirjallista taitoa äidinkielellään mutta ei funktionaalista luku- ja kirjoitustaitoa. Lukutaito ei ole tällöin kuitenkaan riittävä tietoyhteiskunnan vaatimusten näkökulmasta, ja semilukutaitoisen opiskelutaidot voivat olla heikkoja koulunkäynnin puutteen vuoksi. Sekundaarilukutaitoinen osaa lukea jollakin muulla kuin latinalaisella kirjaimistolla. Sekundaarilukutaitoisten koulutausta voi vaihdella paljonkin. Sekä primaarilukutaidottomat että semi- ja sekundaarilukutaitoiset tarvitsevat luku- ja kirjoitustaidon koulutusta sekä suomen tai ruotsin kielen ja viestintätaitojen opetusta, jossa huomioidaan opiskelijoiden puutteellisen koulunkäynnin vaikutus oppimiseen ja kotoutumiseen. Lisäksi koulutuksessa huomioidaan haasteet, joita seuraa, kun siirrytään suullisen tiedon jakamisen kulttuurista kirjalliseen tiedon jakamiseen. Lähtötason arvioinnin perusteella jokaiselle koulutukseen osallistuvalle laaditaan henkilökohtainen opiskelusuunnitelma. Yhteistyö muiden tahojen kanssa Moniammatillinen yhteistyö ja verkostoituminen on välttämätöntä opiskelijan kokonaisvaltaisen tuen turvaamiseksi. Yhteistyöhön osallistuvat oppilaitoksen edustajien ja opiskelijan lisäksi työ- ja elinkeinohallinto, eri viranomaiset ja muut tahot opiskelijan tarpeiden ja taustan mukaan. Koska luku- ja kirjoitustaidon opiskelijat kuuluvat eri kieli- ja kulttuuriryhmiin, näiden ryhmien omat verkostot ja tukiryhmät sekä muut tahot voivat olla mukana yhteistyökumppaneina tukemassa opiskelijaa sekä luku- ja kirjoitustaidon oppimista myös omalla äidinkielellä. Koulutuksen toteuttamisessa huomioidaan yhteistyö kolmannen sektorin toimijoiden kanssa. Yhteistyön tavoitteena on tukea ja ohjata opiskelijaa hänen opinnoissaan pyrkien vahvistamaan hänen myönteistä ja samalla realistista identiteettiään oppijana. Koulutuksen laajuus ja kesto Näiden opetussuunnitelman perusteiden mukaisen aikuisten maahanmuuttajien luku- ja kirjoitustaidon koulutuksen laajuus on päivää eli tuntia. Tämä on yhteensä opintoviikkoa. Yksi opintoviikko vastaa opiskelijan 35 tunnin työpanosta. Lähiopetusta on 5 tuntia päivässä ja etäopiskelua tai ohjausta 2 tuntia päivässä. Koulutukseen varataan lisäksi tukiresurssia, joka kohdennetaan tukiopetukseen ja/tai ohjaukseen. Koulutus on siten lukuvuoden mittainen, ja se on hyvä jakaa 2-4 moduuliin. Modulointi helpottaa primaarilukutaidottomien mahdollisuutta käydä tarvittava osa koulutuksesta useaan kertaan sekä semi- ja sekundaarilukutaitoisten mahdollisuutta siirtyä joustavasti muuhun koulutukseen. 5
6 3. LÄHTÖTASON ARVIOINTI LUKU JA KIRJOITUSTAIDON KOULUTUKSESSA Ennen luku- ja kirjoitustaidon koulutusta opiskelijalle on tehty kotoutumislain mukainen alkukartoitus, jossa on selvitetty työllistymis-, opiskelu- ja muut kotoutumisvalmiudet sekä kielikoulutuksen ja muiden kotoutumista edistävien toimenpiteiden ja palveluiden tarpeet. Alkukartoitus on tehty työ- ja elinkeinotoimiston tai kunnan toimesta ennen kotoutumissuunnitelman laadintaa. Luku- ja kirjoitustaidon koulutuksen alussa opiskelijalle tehdään lähtötason arviointi, jonka avulla opiskelija ohjataan sopivaan moduuliin tai opetusryhmään. Lähtötason arvioinnissa selvitetään opiskelijan suomen kielen suullista taitoa, kirjainten tunnistusta ja lukemista, hienomotoriikan hallintaa, tekstin jäljentämistä, sanelusta kirjoittamista sekä numeerisia taitoja. Lisäksi selvitetään opiskelijan oppimis- ja opiskelukykyä, opiskeluhalukkuutta, motivaatiota, muistikapasiteettia, omaksumiskykyä sekä koulutustausta, yleissivistys, työhistoria ja muu osaaminen. Lähtötason arvioinnissa käytetään tarvittaessa tulkkausta. Samalla kerrotaan myös oppilaitoksen ja kotoutumiskoulutuksen käytänteistä ja säännöistä. Lähtötason arvioinnissa laaditaan jokaiselle opiskelijalle henkilökohtainen opiskelusuunnitelma, jota tarkennetaan myöhemmin koko koulutuksen ajan. Lähtötason arvioinnissa otetaan huomioon, että opiskelijan kielitaitoprofiili voi eri syistä johtuen olla epätasainen. Opiskelijan suullinen kielitaito ja luku- ja kirjoitustaito voivat olla hyvinkin eri tasoilla. Luku- ja kirjoitustaidon lähtötason arvioinnissa voidaan hyödyntää seuraavaa jaottelua: 1. Primaarilukutaidoton Oppija ei osaa lukea tai kirjoittaa millään kielellä eikä hänellä tavallisesti ole koulutaustaa. Primaarilukutaidoton voi tulla joko kirjallisesta kulttuurista tai suullisen tiedon jakamisen kulttuurista, jossa ei ole kirjoitettua kieltä tai jonka kirjoitettu kieli on vasta hiljattain muodostunut. 2. Semilukutaitoinen Oppijalla on jonkin verran kirjallista taitoa omalla äidinkielellään. Semilukutaitoinen on mahdollisesti käynyt koulua muutaman vuoden tai oppinut lukutaitoa muulla tavoin. Opiskeluvalmiudet ovat kuitenkin puutteelliset. 3. Sekundaarilukutaitoinen Oppija osaa lukea muulla kuin latinalaisella kirjaimistolla. Sekundaarilukutaitoisten koulutausta voi vaihdella. 6
7 4. KOULUTUKSEN TOTEUTTAMINEN 4.1. OPPIMISKÄSITYS Aikuisten maahanmuuttajien luku- ja kirjoitustaidon koulutuksen opetussuunnitelman perusteet pohjautuvat sosiokonstruktivistiseen oppimiskäsitykseen. Oppiminen on seurausta opiskelijan aktiivisesta ja tavoitteellisesta toiminnasta, jossa uusi opittava asia liitetään jo opittuun. Opiskelu on yhdessä tekemistä. Opettajan tulee ottaa huomioon opiskelijoiden yksilölliset erot. Se mitä opitaan, riippuu yksilön aikaisemmasta tiedosta ja hänen käyttämistään strategioista. Oppiminen on sidoksissa siihen toimintaan, tilanteeseen ja kulttuuriin, jossa se tapahtuu. Opetuksessa kohdataan aikuinen oppijana. Aikuiselle oppijalle tärkeää on opetettavan asian merkityksellisyys, relevanttius ja yhteys ympäröivään todelliseen maailmaan. Opetuksen tulee antaa tarpeeksi haastetta, mutta samalla on hyvä minimoida epäonnistumisen mahdollisuus turhautumisen välttämiseksi. Opettaja on tukija ja opastaja, joka näkee opiskelijoiden elämänkokemuksen ja hiljaisen tiedon voimavarana. Opettajan tehtävänä on tunnistaa opiskelijoiden vahvuudet. Opetuksen tulee vahvistaa opiskelijan tietoisuutta itsestään oppijana OPPIMISYMPÄRISTÖ Varsinaisten opetussisältöjen ja opiskelutaitojen lisäksi tulee harjoitella luokkahuoneessa toimimista ja opiskeluun liittyviä käytänteitä. Harjoitusta voivat vaatia esimerkiksi opetukseen keskittyminen, työtavat kuten pari- ja ryhmätyöskentely, työvälineistä huolehtiminen tai kurssin työaikojen noudattaminen. Erilaisista kouluja kulttuuritaustoista tulevien aikuisten ryhmissä yhteiset ja eksplikoidut toimintatavat luovat turvallisuutta, ryhdittävät tuntien kulkua ja vapauttavat resursseja muuhun oppimiseen. Toimintatapojen olisi kurssin aikana hyvä pikku hiljaa muuttua automaattisiksi ja oppimisympäristössä aktivoituviksi. Opetustilat varustetaan riittävän ajanmukaisella opetustekniikalla sekä muilla oppimiselle tarpeellisilla apuvälineillä. Opiskelijoilla tulee olla mahdollisuus tieto- ja viestintätekniikan hyödyntämiseen. Opetustekniikan avulla monipuolistetaan työtapoja ja otetaan opiskelija osaksi tietoyhteiskuntaa, jonka ulkopuolelle hän muutoin saattaa jäädä. Luokkahuoneen lisäksi oppimisympäristönä käytetään ympäröivää yhteiskuntaa. Tavoitteena on oppia kieltä luonnollisissa yhteyksissä sekä kannustaa opiskelijaa käyttämään kielitaitoaan ja näkemään oppimismahdollisuuksia erilaisissa arkielämän tilanteissa. Tutustumiskäynnit ja retket rohkaisevat opiskelijaa myös laajentamaan elämänpiiriään ja tutustumaan ympäristöönsä TOIMINTAKULTTUURI Toimintakulttuuriin kuuluvat kaikki opetusryhmän säännöt ja käytänteet, toiminta- ja käyttäytymismallit sekä arvot, joihin koulutus perustuu. Arvoja on käsitelty yksityiskohtaisemmin johdannossa. Tekstipainotteisessa yhteiskunnassa lukutaidottomuus rajoittaa yksilön keinoja oman elämän hallintaan. Opettajan tulee ymmärtää ja osoittaa toiminnallaan, että vaikka aikuinen ei osaa lukea, hänellä on monia muita taitoja ja elämänkokemusta, jolle opetuksen tulee perustua. Lukutaitoa opiskeleva maahanmuuttaja ei ehkä luota omaan oppimiskykyynsä ja siksi opetustilanne luodaan sellaiseksi, että jokainen opiskelija tuntee asemansa turvatuksi ja että opettaja osoittaa huomaavansa pienetkin edistysaskeleet. Oppimiskyky on taito, jota tulee harjoittaa. Opitun liittäminen arkitilanteisiin lisää motivaatiota. Käytäntöjen on johdonmukaisesti vahvistettava koulutuksen tavoitteiden toteutumista ja opiskelijan kotoutumista. Koulutuksen toteutuksessa otetaan huomioon kaikkien opiskelijoiden osallistumismahdollisuudet, niin etteivät ikä, kulttuuritausta tai sukupuoli pääse vaikuttamaan kielteisesti. Yhteisöllisyyttä vahvistamalla rohkaistaan niitä, jotka ovat vaarassa syrjäytyä oppimistilanteissa. Opiskelijan osuutta toimintakulttuurin kehittäjänä tulee tukea. 7
8 Oppimista tapahtuu myös varsinaisen opetuksen ulkopuolella, ja siksi koko oppilaitoksen toimintakulttuurin tulee tukea arvoperustaa, jolle työ rakentuu. Toimintakulttuurin tavoitteiden toteutumisen arviointi luo pohjan jatkuvalle kehittämiselle. Toimintakulttuurin pääpiirteet tulee kuvata opetussuunnitelmassa TYÖTAVAT Käytännönläheisyys ja funktionaalisuus ovat kielenopetuksen keskeisiä periaatteita. Opiskeltavat asiat sidotaan opiskelijan arkielämään. Opetuksessa hyödynnetään mahdollisimman pitkälle toiminnallista, tekemisen kautta tapahtuvaa oppimista. Suullista taitoa harjoiteltaessa ryhmä antaa luontevan kontekstin vuorovaikutukseen perustuvalle kielelliselle harjoittelulle. Arkielämän vuorovaikutustilanteita voidaan harjoitella ja simuloida ryhmässä esimerkiksi draaman keinoin. Sanaston ja perusrakenteiden opettelu voidaan kytkeä tällaisiin dialogipohjaisiin harjoituksiin. Opetuksessa käytetään hyväksi elämyksellisyyttä sekä useita oppimistyylejä. Taitojen automaattistumista helpotetaan toiston avulla ja kertaamalla opiskeltavaa ainesta eri tavoin. Erityyppisiä harjoituksia vuorotellaan, vaikka pääpaino on varsinkin alussa suullisessa kielenopiskelussa. Opetusta jäsennetään niin, että opiskelija pystyy ennakoimaan päivän kulkua. Kirjallisia tehtäviä tehdään aluksi yhdessä, ja itsenäisen työskentelyn osuutta lisätään sitä mukaa kun tehtävätyypit alkavat käydä tutuiksi ja opiskelijoiden opiskelutaidot kasvavat. Opiskelijoita kannustetaan kuitenkin alusta alkaen itsenäiseen kielenopiskeluun ja -oppimiseen myös luokkahuoneen ulkopuolella muun muassa erilaisten oppimistehtävien avulla EHEYTTÄMINEN JA ERIYTTÄMINEN Opetus voi olla osa-aluejakoista tai eheytettyä. Kielitaitoa sekä luku- ja kirjoitustaitoa ei ole tarkoituksenmukaista opettaa erillisinä kokonaisuuksina. Kielen oppiminen kietoutuu muihin oppisisältöihin. Samalla kun opitaan kieltä, opitaan asioita lähiympäristöstä ja yhteiskunnasta. Kieltä opitaan toimintaa ja vuorovaikutusta varten ja niiden kautta. Onkin erikseen harkittava, miten vaikkapa numeeristen taitojen opetus integroidaan kielenopetukseen. Opetuksen eheyttäminen tarkoittaa opetussisältöjen ja opetustilanteiden jäsentämistä mielekkäiksi kokonaisuuksiksi. Opetuksen eriyttäminen tarkoittaa, että opettaja huomioi opiskelijoiden erilaiset oppimisedellytykset. Eheyttäminen ja eriyttäminen eivät ole vastakkaisia vaan toisiaan täydentäviä periaatteita. Eheyttämisen tarkoituksena on varmistaa, että uudet ainekset kytkeytyvät loogisesti ja mielekkäästi jo opittuun, sekä koulussa opiskeltuun että muuhun kokemukseen. Opetusta eheyttämällä hyödynnetään jo opitun siirtovaikutusta ja vältetään tiedon pirstaleisuutta. Opetuksessa tulee huolehtia siitä, että se vastaa opiskelijan kunkinhetkisiä edellytyksiä. Kouluttajalta tämä edellyttää oppijalähtöisyyttä, oppimisen jatkuvaa arviointia ja henkilökohtaistamista. Opetuksessa voidaan integroida eri osa-alueiden opetussisältöjä. Esimerkiksi, jos aihealueena on asiointi kaupassa, sitä voi tarkastella sekä kielitaidon, lukutaidon, laskutaidon että arjen taitojen näkökulmista. Sisältöjä eheytetään myös ajallisesti, edetään esimerkiksi tutusta tuntemattomaan ja konkreettisesta abstraktiin. Heterogeenisessa ryhmässä on paljon eriyttämisen haasteita. Sekä ryhmiin jaossa että kurssikohtaisissa opetussuunnitelmissa otetaan huomioon opiskelijoiden kielitaito, luku- ja kirjoitustaito, ikä, elämäntilanne sekä oppimis- ja opiskeluvalmiudet. Yhden kurssin sisällä eriyttämisen keinoja ovat tukiopetus, opintokokonaisuuksien modulointi jaksoihin, kertaamisen mahdollisuus, eritasoiset oppimistehtävät, ryhmätyöt opiskelijoiden tarpeiden ja kiinnostusten mukaan sekä opetusmateriaalien ja menetelmien monipuolisuus. 8
9 5. OPISKELIJAN TUKEMINEN JA OHJAUS Oppimisen tuki ja ohjaus perustuvat opiskelijan tarpeisiin ja tavoitteisiin, ja sisällöt vaihtelevat niiden mukaan. Koulutuksen järjestäjän vastuulla on ottaa opetusryhmien muodostamisessa huomioon jokaisen opiskelijan oppimisen erilaiset lähtökohdat ja tarpeet. Opetusryhmää tuetaan toimimaan hyvänä ja vuorovaikutuksellisena oppimisympäristönä. Opiskelijoita ohjataan myös tunnistamaan omat voimavaransa, oppimiseen liittyvät vahvuutensa ja kehittymistarpeensa. Erityistä huomiota tulee kiinnittää opiskelijan opiskeluvalmiuksiin ja mahdollisuuteen ottaa vastuuta omasta opiskelusta, sen suunnittelusta, tavoitteenasettelusta, toteuttamisesta ja arvioinnista. Opiskelijan aikuisuuden arvostaminen on opiskelijan tukemisessa ja ohjaamisessa onnistumisen perusedellytys. Ohjauksen ja tuen järjestämisessä tulee käyttää erilaisia toimintatapoja, jotka edistävät yhteistyön sujuvuutta ja nostavat opiskelijan omat voimavarat ja osaamisen esille. Opiskelijaa voidaan tukea esimerkiksi opiskelijoiden joustavalla ryhmittelyllä, opetusta eriyttämällä tai antamalla tukiopetusta. Tuen tarvetta, arviointia, suunnittelua ja järjestämistä voi tehdä yhteistyössä muiden asiantuntijoiden kanssa. Tukimuodot kirjataan henkilökohtaiseen opiskelusuunnitelmaan. Tukitoimissa otetaan huomioon opiskelijan kielitaito: mm. ohjauskeskustelussa voidaan käyttää tulkkausta. 5.1 HENKILÖKOHTAINEN OPISKELUSUUNNITELMA Jokaiselle koulutukseen osallistuvalle opiskelijalle laaditaan henkilökohtainen opiskelusuunnitelma, jonka tulee perustua lähtötason arvioinnissa saatuihin tietoihin opiskelijan valmiuksista ja opiskelijan omiin tavoitteisiin. Henkilökohtainen opiskelusuunnitelma laaditaan lähtötason arvioinnin yhteydessä ja siinä tarkennetaan kyseisen opiskelijan opintojen tavoitteet ja koulutuksen laajuus. Henkilökohtainen opiskelusuunnitelma laaditaan yhdessä opiskelijan, koulutuksen järjestäjän ja tarvittaessa koulutuksen hankkijan edustajan kanssa. Kaikkien osapuolien on hyväksyttävä opiskelusuunnitelma. Laadinnassa voidaan käyttää tulkkausta. Opiskelijan suunnitelmat sekä koulutusajan opetusjärjestelyjen keskeiset yksityiskohdat kirjataan niin ikään opiskelusuunnitelmaan. Henkilökohtainen opiskelusuunnitelma sisältää seuraavat kohdat: 1. Taustatekijät ja niiden merkitys opinnoille, muun muassa aiempi koulutus sekä työkokemus ja selvitykseen perustuvat tiedot opiskelijan ammattitaidosta 2. Suomen kielen taidon sekä luku- ja kirjoitustaidon kuvaus 3. Numeeristen taitojen kuvaus 4. Opiskeluvalmiuksien arviointi 5. Opiskelijan koulutus- ja työllistymissuunnitelmat sekä muut suunnitelmat 6. Koulutuksen tavoitteiden ja sisältöjen henkilökohtaistaminen 7. Opiskelijan ohjauksen ja tuen tarpeen kuvaus sekä ohjauksen ja tuen järjestäminen Henkilökohtaista opiskelusuunnitelmaa arvioidaan jatkuvasti, jotta nähdään, miten hyvin sen toteutus onnistuu. Arviointi suoritetaan yhdessä opiskelijan ja kouluttajan kanssa. Suunnitelmaa muutetaan tarvittaessa, ja muutokset vahvistetaan kaikkien osapuolien allekirjoituksella. Arviointikeskusteluissa keskustellaan ainoastaan sellaisista kysymyksistä, joilla on merkitystä opintomenestyksen ja koulutuksen toteuttamisen kannalta. Koulutuksen järjestäjä ja koulutuksen hankkija tai muut viranomaiset voivat vaihtaa tietoja opiskelijan muusta elämäntilanteesta ainoastaan opiskelijan suostumuksella. 9
10 5.2 OHJAUS Opiskelijaa tulee ohjata ja tukea kokonaisvaltaisesti. Tavoitteena on tukea opiskelijoita siten, että heillä on yhdenvertaiset mahdollisuudet suoriutua opinnoistaan. Ohjaus perustuu opiskelijan tarpeisiin ja tavoitteisiin, ja sen sisällöt vaihtelevat näiden mukaan. Puutteelliset perustiedot ja -taidot voivat olla aikuiselle opiskelijalle sekä elämänhallintaa haittaava että itsetuntoa alentava tekijä. Siksi opiskelumotivaation herättäminen ja sen ylläpitäminen voivat vaatia ohjaajalta syventymistä opiskelijan tilanteeseen. Koulutuksen aikaisen ohjauksen tavoitteena on tukea opiskelijaa henkilökohtaisessa kasvussa ympäristössä sekä yhteiskunnassa, jossa kirjallisella viestinnällä on suuri rooli. Tavoitteena on lisätä opiskelijan ymmärrystä lukuja kirjoitustaidon sekä kielitaidon merkityksestä arkielämän sujuvuuden, yhteiskunnassa toimimisen, opiskelun ja työllistymisen kannalta. Ohjauksella lisätään opiskeluvalmiuksia ja oppimaanoppimisen taitoja. Sen avulla opiskelija ymmärtää paremmin omien valintojensa ja oman toimintansa seuraukset. Henkilökohtaisessa ohjauksessa opiskelija pystyy paremmin tekemään omaa tulevaisuuttaan ja ammatillista kehittymistään koskevia päätöksiä. Ohjauksessa huomioidaan henkilön kokonaistilanne käsittelemällä mm. arjenhallinnallisia ja terveydentilaan liittyviä teemoja opiskelijan tarpeen mukaisesti. Ohjauksen tuloksena tulisi olla konkreettiset jatkosuunnitelmat, joissa on eritelty lyhyen aikavälin tavoitteet (mm. kotouttamiskoulutukseen siirtyminen) ja joiden tietoja voi käyttää ammatilliseen koulutus- tai työllistymissuunnitelmaan. Ohjauskeskustelussa voidaan käyttää tulkkausta. Ohjauksen toteuttamismuotoina voi olla yksilö- ja ryhmäohjaus. Tukiopetus perustuu yksilöllisiin tehtäviin ja antaa mahdollisuuden yksilölliseen ajankäyttöön ja tukeen. Sen avulla pyritään ehkäisemään ennalta oppimisen vaikeutumista ja tukemaan opiskelijaa vaikeiden asioiden omaksumisessa. 10
11 6. TAVOITTEET JA KESKEISET SISÄLLÖT 6.1. YLEISET TAVOITTEET Aikuisten maahanmuuttajien suomen tai ruotsin kielen sekä luku- ja kirjoitustaidon koulutuksen tavoitteena on, että opiskelija oppii suomen (tai ruotsin) kielen alkeet sekä luku- ja kirjoitustaidon perusteet. Hänen tulisi kyetä viestimään yksinkertaisissa arkielämän tilanteissa ja saada muita kotoutumisvalmiuksia. Toimiakseen ja selviytyäkseen suomalaisessa yhteiskunnassa opiskelija tarvitsee kielitaidon lisäksi numeerisia taitoja, arkeen ja elämäntaitoihin liittyvää osaamista sekä tietoa yhteiskunnan ja työelämän toiminnasta. Koulutuksen jälkeen opiskelija voi siirtyä esimerkiksi kotoutumiskoulutukseen, työelämään, työ- ja elinkeinohallinnon tai kolmannen sektorin tarjoamaan toimintaan. Opiskelijalle sopivia tavoitteita arvioidaan kunkin opiskelijan kohdalla lähtötason arvioinnissa ja opintojen edetessä. Koulutuksessa kehitetään sellaista sanastoa ja niitä kielitaidon osa-alueita, joita tarvitaan kotoutumiseen. Kielitaidon osalta painotetaan suullista kielitaitoa ja viestintävalmiuksia. Opetuksen tulee olla mahdollisimman funktionaalista ja opiskelijan elämäntilanteeseen liittyvää. Opiskelun tulee tukea opiskelijan itsetuntoa ja aktiivisuutta tulla osallistuvaksi kansalaiseksi uudessa kotimaassaan. 6.2 SUOMEN KIELI JA VIESTINTÄTAIDOT Sanasto ja aihepiirit Kielen oppiminen perustuu suurelta osin sanaston hallintaan. Sanojen ymmärtäminen ja tuottaminen on kielitaidon perusedellytys; myös funktionaalinen luku- ja kirjoitustaito edellyttää sanojen osaamista. Kuitenkaan sanojen tai lauseidenkaan oppiminen ei välttämättä vaadi lukutaitoa. Kaikkea oppimisympäristöä ja yhteistä toimintaa voidaan sanoittaa puhumalla. Toiminnallisten menetelmien käyttö edistää sanaston oppimista. Sanaston kehittäminen edesauttaa suullisen vuorovaikutuksen edellytyksiä. Kielitaidon karttuessa uusia sanoja ja abstraktimpiakin merkityksiä voidaan oppia viittaamalla niihin jo opituilla sanoilla. Tavoitteet: Opiskelija laajentaa sanavarastoaan aihepiireittäin oppii arjessa selviytymisen ja viestinnän kannalta olennaista sanastoa ja sanontoja oppii ryhmittelemään sanoja eri perustein, kuten ylä- ja alakäsitteisiin, kuvaileviin sanoihin ja erisnimiin. Keskeiset sisällöt: sanaston kartuttamista aihepiireittäin: o kanssakäyminen: tervehtiminen, esittäytyminen, kiittäminen, pyytäminen o henkilökohtainen elämä: henkilötiedot, ammatti, perhe, ihmissuhteet, asunto, ruoka, vapaa-aika, vaatteet ja kodinhoito o hyvinvointi ja terveys: kehonosat, lääkärissäkäynti, ajanvaraus, sairaudet, tunteet o kalenteri ja vuodenkierto: viikonpäivät, kuukaudet o määrä, hinta ja aika: numerot, arkielämän peruslaskutoimitukset, kello o liikkuminen ja asiointi: kulkuvälineet, posti, pankki, kauppa, puhelin, kirjasto, apteekki o opiskelu, työelämä ja yhteiskunnassa toiminen: ammatit, työnhaku, palkka, verot, järjestötoiminta, vaalit ja äänestäminen o arjen peruspalvelut: päivähoito, koulu, sosiaali- ja terveyspalvelut o media: tietotekniikka, mediavälineet, uutiset, tv-ohjelmat, sosiaalinen media ja oppimisympäristöt o Suomi-tietous: luonto, taide, historia, tapakulttuuri, kaksi- ja monikielisyys 11
12 tutuissa viestintätilanteissa taajaan esiintyvää perussanastoa ja rakenteita o persoona- ja demonstratiivipronominit o kysymyssanat, kysymyslauseet o omistusrakenteet o ajan, paikan ja suunnan ilmaukset o yleisimmät verbit ja adjektiivit Kuunteleminen ja puhuminen Puhuminen ja kuunteleminen ovat toisiinsa liittyviä vuorovaikutustaitoja. Niiden avulla saadaan ensimmäiset kontaktit ympäröivään yhteisöön ja yhteiskuntaan, jonka tekstejä ja kirjoitusta aletaan sitten opiskella. Puhuminen ja kuunteleminen luovat pohjan lukemaan ja kirjoittamaan oppimiselle, joka alkaa ensin suullisena opitusta kieliaineksesta. Kuunteleminen ja kuullun ymmärtäminen Tavoitteet: Opiskelija ymmärtää henkilökohtaisiin asioihin ja tarpeisiin liittyviä sanoja, lyhyitä lauseita, kysymyksiä ja yksinkertaisia kehotuksia. tunnistaa suomen kielen äänteiden välisiä eroja ja herkistyy suomenkieliselle äännemaailmalle. pystyy seuraamaan yksinkertaisia keskusteluja ja tutustuu vähitellen suomalaiseen keskustelutapaan. Keskeiset sisällöt: arkielämän keskeisten kysymysten ja puheenaiheiden ymmärtäminen, kuten henkilötiedot, perhe, lähiympäristö, terveydentila ja tunteet. Puhuminen Tavoitteet: Opiskelija pystyy ääntämään ymmärrettävästi. osaa viestiä tarpeitaan ja rohkaistuu käyttämään kieltä arkipäivän erilaisissa viestintätilanteissa. osaa kertoa perustiedot itsestään, lähipiiristään ja elämästään. osaa tehdä kysymyksiä arjen vuorovaikutustilanteissa. Keskeiset sisällöt: ääntäminen ja erityisesti sanapaino ja intonaatio itsensä esitteleminen ja omasta elämästä kertominen perussanasto ja fraasit sekä arkielämän kielenkäyttötilanteet, kuten kuulumisten vaihtaminen, kiittäminen ja anteeksi pyytäminen Lukeminen ja kirjoittaminen Aikuisten maahanmuuttajien opetuksessa suullinen kielitaito on pohja lukemaan ja kirjoittamaan oppimiselle. Lukeminen ja kirjoittaminen ovat taitoja, jotka perustuvat puheeseen: kirjoitetut sanat voidaan muuttaa puhutuiksi ja puhutut sanat kirjoitukseksi. Puhumisen ja sanaston opettelun avulla viritellään tietoisuutta kielen äännejärjestelmästä ja rakenteista. 12
13 Lukemaan ja kirjoittamaan oppiminen liittyvät läheisesti toisiinsa. Nämä taidot tukevat toisiaan ja niitä kannattaa harjoitella yhdessä. Kirjallisia taitoja harjoiteltaessa opeteltavan aineksen merkityksellisyys ja yhteys todelliseen maailmaan ovat tärkeitä. Lukeminen Lukutaidon oppiminen on prosessi, johon johtaa monta polkua. Eri metodien (synteettisten ja analyyttisten) yhdisteleminen opetuksessa on tuloksellisempaa kuin vain yhteen metodiin tukeutuminen. Tällöin opiskelijoiden eri oppimistyylit tulevat myös paremmin huomioiduksi. Lukutaidon omaksuminen voidaan nähdä myös uudessa kulttuuriympäristössä tapahtuvana kasvuprosessina, jossa opiskelija oppii kielitaidon lisäksi elämään ja toimimaan kirjalliseen viestintään nojaavan kulttuurin arjessa. Aikuisen maahanmuuttajaopiskelijan on tärkeää alusta alkaen ymmärtää lukemansa. Opetuksessa ei siksi kannata keskittyä vain mekaaniseen lukutaitoon. Tavoitteet: Opiskelija osaa yhdistää äänteet/kirjaimet tavuiksi ja sanoiksi, osaa purkaa tutun sanan tavuiksi ja äänteiksi/kirjaimiksi, sekä osaa käyttää tavuttamista apuvälineenä uuden sanan lukemisessa (tekninen lukutaito) osaa sanojen ja lauseiden lisäksi lukea vähän kokonaista tekstiä (peruslukutaito) pystyy tunnistamaan yksinkertaisesta tekstistä yksittäisen tiedon, jos voi lukea tekstin tarvittaessa uudelleen (tekstitaito) ymmärtää kuvasta, mitä se esittää ja mihin se viittaa todellisuudessa (kuvanlukutaito) osaa tunnistaa autenttista materiaalia, tiedostaa mikä sen käyttötarkoitus on ymmärtää ja tunnistaa nimiä, kylttejä ja joitain sanahahmoja. tunnistaa termit teksti, lause, sana, tavu, äänne ja kirjain. Keskeiset sisällöt: kirjain-äännevastaavuuden periaate, äänteiden yhdistäminen toisiinsa ja tavujen rakentuminen sekä oikea lukusuunta tekstien maailmaan tutustuminen ja lukemisen arkipäiväistäminen isot ja pienet kirjaimet, numerot ja päättövälimerkit tuttujen sanojen ja pienten lauseiden lukeminen hahmottaen ne visuaalisina kokonaisuuksina kuvien tarkastelua ja lukemista alusta alkaen sekä teknisen että ymmärtävän lukutaidon harjoittelua fonologisen ja kielellisen tietoisuuden herättelyä, kuten eri äänteiden tunnistaminen, äänteiden kesto, sanan pituus, tavujen erottaminen ja termit teksti, lause, sana, tavu, äänne, kirjain 13
14 Kirjoittaminen Kirjoittaminen vaatii kolmenlaisten taitojen hallintaa: visuomotorisia taitoja eli käden ja silmän yhteistyön hallintaa, teknistä kirjoitustaitoa eli äänne-kirjainvastaavuuden hallintaa sekä funktionaalista taitoa eli kykyä käyttää edellä mainittuja taitoja aidoissa tilanteissa ja ilmaisun välineenä. Aikuisilla maahanmuuttajilla kirjoittamaan opettelun ensisijaisena tavoitteena on arkielämän viestintätilanteissa selviäminen. Kirjoittamaan opettelun yhteydessä harjoitellaan tietoteknisten viestintätaitojen alkeita. Tavoitteet: Opiskelija ymmärtää äänne-kirjainvastaavuuden periaatteen. osaa kirjoittaa suur- ja pienaakkoset käsin sekä koneella. osaa kirjoittaa sanoja, fraaseja sekä lyhyitä viestejä välittömistä tarpeistaan. osaa täyttää henkilötietolomakkeen. Keskeiset sisällöt: käden hienomotoriset taidot ja kynäote isojen ja pienten kirjainten kirjainhahmot ja sijoittuminen viivastolle muistiinpanovälineiden käyttö, tekstin sijoittaminen sivulle ja riviltä toiselle siirtyminen kirjaimien, tavujen ja tuttujen sanojen sanelusta kirjoittaminen ja jäljentäminen käsin sekä koneella suomen kielen keskeisten äännepiirteiden kuuleminen ja kirjoittaminen (pitkät ja lyhyet vokaalit, yksinäis- ja kaksoiskonsonantit, diftongit) henkilötietolomakkeiden täyttäminen (etu- ja sukunimi, puhelinnumero, osoite, henkilötunnus) ja oman nimikirjoituksen kirjoittaminen käsialakirjoituksella kuvasta kirjoittaminen (sanat ja myöhemmin yksinkertaiset päälauseet), lyhyiden viestien kirjoittaminen ja päättövälimerkit yksinkertaiset tekstinkäsittelytaidot (kirjainmerkkien sijoittuminen tietokoneen näppäimistölle, suuret ja pienet kirjaimet, välilyönti, rivinvaihto, lyöntivirheen pyyhkiminen) ja tietotekniset taidot (tietokoneen käynnistäminen ja sulkeminen, kursorin kohdistaminen, tavallisimpien kuvakkeiden merkitys ja käyttö) Numeeriset taidot Lukutaito-käsite sisältää lukemisen ja kirjoittamisen lisäksi suullisen kielitaidon sekä laskutaidon. Numeeriset taidot ovat kommunikatiivisia taitoja ja keskeisiä arjen hallintataitoja. Lukusanoilla ilmaistaan tarkasti lukumääriä, mittoja, suuruussuhteita, järjestystä ja tunnuksia. Lisäksi numeroilla tehdään laskutoimituksia. Tavoitteet: Opiskelija tuntee lukusanat ja numerot ja osaa käyttää niitä arkitilanteissa ymmärtää lukukäsitteen ja kymmenjärjestelmän periaatteen tuntee lukujen merkityksen määrän ja järjestyksen ilmaisemisessa, osaa vertailla lukuja osaa peruslaskutoimituksista yhteen- ja vähennyslaskun, ymmärtää myös kerto- ja jakolaskun perusteet sekä tunnistaa desimaalipilkun ja murtoluvun arkielämän tilanteissa saa myönteisiä ja monipuolisia kokemuksia arjen matematiikasta Keskeiset sisällöt: numerot ja niiden ilmaiseminen arkitilanteissa: puhelin, liikenne, osoitteet, henkilötiedot lukukäsite ja kymmenjärjestelmä järjestysluvut ainakin päiväyksissä tarvittaviin saakka 14
15 aikakäsite: kello, kalenteri, aikataulut raha: laskut, kuitit, tulojen ja menojen arviointi ja hintavertailut mittayksiköt ja niiden lyhenteet: pituus, massa, tilavuus ja lämpötila kohteiden ominaisuuksien vertailu lukujen ja mittayksiköiden avulla peruslaskutoimitukset tutuissa konkreettisissa yhteyksissä tekniset apuvälineet: laskin, pankkiautomaatti ja verkkopankki 15
16 7. ARVIOINTI JA TODISTUKSET Arvioinnin tarkoituksena on antaa opiskelijalle kannustavaa palautetta niistä taidoista, jotka hän on oppinut. Arvioinnin avulla opiskelija saa myös palautetta siitä, mitä taitoja hänen tulee vielä kehittää ja harjoitella. Näin arviointi tukee kunkin yksilöllistä oppimista. Luku- ja kirjoitustaidon koulutuksen suorittamisesta tarvitaan arviointitietoa työ- ja elinkeinohallintoa sekä jatkosuunnittelua varten. 7.1 ARVIOINTI KOULUTUKSEN AIKANA Arviointi on prosessi, joka kestää koko koulutuksen ajan, ja sen tavoitteena on antaa kullekin opiskelijalle henkilökohtaista ja kannustavaa palautetta. Opiskelijoita ohjataan itsearviointiin, jotta heille muodostuu realistinen käsitys omasta osaamisestaan ja jotta hän pystyy vähitellen ottamaan vastuuta omasta oppimisestaan. Itsearviointi on myös olennainen osa suomalaista opiskelu- ja työkulttuuria. Arviointi koulutuksen aikana on henkilökohtaista ja kunkin opiskelijan taitoja arvioidaan suhteessa hänelle asetettuihin tavoitteisiin. Näin kutakin voidaan tukea juuri niiden taitojen harjoittelussa, joissa hän eniten tarvitsee apua. Arvioinnin tulee olla jatkuvaa. Arvioinnissa tulee käyttää monipuolisia menetelmiä, jotta opiskelija voi mahdollisimman hyvin osoittaa osaamisensa. Arviointipalautetta annetaan kirjallisesti sekä suullisesti niin, että opiskelija ymmärtää saadun palautteen. Mikäli koulutus on jaettu moduuleihin, voidaan moduulin suorittamisesta antaa kirjallinen arviointi ARVIOINTI LUKU JA KIRJOITUSTAIDON KOULUTUKSEN PÄÄTTYESSÄ JA TODISTUS Koulutuksen päättyessä opiskelijoita arvioidaan suhteessa koko koulutukselle asetettuihin tavoitteisiin. Arvioinnin tulee kohdistua opiskelijan yleiseen edistymiseen, kielitaidon ja luku- ja kirjoitustaidon kehittymiseen ja numeerisiin valmiuksiin. Opiskelijan on arvioinnin perusteella saatava realistinen käsitys omasta osaamisestaan. Arvioinnissa huomioidaan kaikki kielitaidon osa-alueet: kuunteleminen ja kuullun ymmärtäminen, puhuminen, lukeminen ja luetun ymmärtäminen, kirjoittaminen, numeeriset valmiudet sekä sanasto ja aihepiirit. Kaikki nämä osa-alueet arvioidaan erikseen. Arvioinnin tulee olla luotettavaa ja oikeudenmukaista. Suoritetusta aikuisten maahanmuuttajien luku- ja kirjoitustaidon koulutuksesta annetaan koulutuksen päättyessä todistus. Todistus sisältää seuraavat tiedot: koulutusorganisaation sekä mahdollisen oppilaitoksen nimi opiskelijan nimi ja syntymäaika koulutuksen nimi ja laajuus (päivien ja oppituntien määrä) lisätiedot (esim. suositus seuraavaksi koulutukseksi) todistuksen antamispäivä koulutusorganisaation leima allekirjoitukset maininta, että koulutus on toteutettu noudattaen Opetushallituksen määräystä Aikuisten maahanmuuttajien luku- ja kirjoitustaidon koulutuksen opetussuunnitelman perusteista (2011). Opiskelijan osaaminen koulutuksen päättyessä arvioidaan liitteessä 1 olevan arviointitaulukon avulla siten, että taulukosta rastitetaan opiskelijan saavuttamat taidot. Mikäli opiskelija on koulutuksen aikana saavuttanut vähintään taitotason A1.1, voidaan todistukseen merkitä kielitaidon osa-alueiden kohdalle opiskelijan saavuttama kielitaitotaso kielitaidon tasojen kuvausasteikon (liite 2) mukaisesti. Todistukseen voidaan lisäksi liittää sanallista arviointipalautetta opiskelijan taitojen kehittymisestä. 16
17 LIITE 1. ARVIOINTITAULUKKO TODISTUSTA VARTEN Kuunteleminen ja kuullun ymmärtäminen Tunnistaa ja ymmärtää puheesta joitakin suomen kielen sanoja. Tunnistaa ja erottaa suomen kielen äänteitä. Ymmärtää tavallisimpia kysymyksiä ja fraaseja. Pystyy seuraamaan yksinkertaisia vuoropuheluita. Opiskelija saavutti taitotason Puhuminen Osaa joitakin suomen kielen sanoja ja fraaseja. Pystyy ääntämään kohtalaisesti. Pystyy vastaamaan tavallisimpiin kysymyksiin. Pystyy osallistumaan yksinkertaiseen vuoropuheluun. Opiskelija saavutti taitotason Lukeminen Tunnistaa muutamia tuttuja sanoja. Osaa mekaanisesti lukea tavuja tai sanoja. Osaa ymmärtäen lukea sanoja. Osaa ymmärtäen lukea lauseita tai lyhyitä tekstejä. Opiskelija saavutti taitotason Kirjoittaminen Osaa kirjoittaa suur- ja pienaakkosia. Ymmärtää äänne kirjain-vastaavuutta ja osaa kirjoittaa tavuja. Osaa kirjoittaa sanoja. Osaa kirjoittaa lyhyitä lauseita. Opiskelija saavutti taitotason Numeeriset taidot Osaa lukusanoja, tunnistaa niiden merkityksen ja osaa kertoa esimerkiksi oman osoitteen, henkilötunnuksen ja puhelinnumeron. Tunnistaa ja osaa kellonaikoja sekä osaa käyttää tavallisimpia mittavälineitä. Osaa yhteen- ja vähennyslaskun perusteet. Osaa kerto- ja jakolaskun perusteet ja osaa käyttää laskinta. Sanasto ja aihepiirit Osaa muutamia sanoja tutuista aihepiireistä. Osaa itseään ja lähipiiriään kuvaavia sanoja. Osaa arkielämän asiointitilanteissa tarvittavia sanoja. Osaa monipuolisesti sanoja erilaisista aihepiireistä. 17
18 LIITE 2. KIELITAIDON TASOJEN KUVAUSASTEIKKO Kuvausasteikko on Suomessa laadittu sovellus asteikoista, jotka sisältyvät Euroopan neuvoston toimesta kehitettyyn Kielten oppimisen, opettamisen ja arvioinnin yhteiseen eurooppalaiseen viitekehykseen. Taitotaso A1 A1.1 Kielitaidon alkeiden hallinta A1.2 Kehittyvä alkeiskielitaito Suppea viestintä kaikkein tutuimmissa tilanteissa Kuullun ymmärtäminen Puhuminen Luetun ymmärtäminen Kirjoittaminen * Ymmärtää erittäin rajallisen määrän tavallisimpia sanoja ja fraaseja (tervehdyksiä, nimiä, lukuja, kehotuksia) arkisissa yhteyksissä. * Ei edes ponnistellen ymmärrä kuin kaikkein alkeellisinta kieliainesta. *Tarvitsee erittäin paljon apua: toistoa, osoittamista, käännöstä. *Ymmärtää rajallisen määrän sanoja, lyhyitä lauseita, kysymyksiä ja kehotuksia, jotka liittyvät henkilökohtaisiin asioihin tai välittömään tilanteeseen. * Joutuu ponnistelemaan ymmärtääkseen yksinkertaisiakin lausumia ilman selviä tilannevihjeitä. *Tarvitsee paljon apua: puheen hidastamista, toistoa, näyttämistä ja käännöstä. *Osaa vastata häntä koskeviin yksinkertaisiin kysymyksiin lyhyin lausein. Vuorovaikutus on puhekumppanin varassa, ja puhuja turvautuu ehkä äidinkieleen tai eleisiin. * Puheessa voi olla paljon pitkiä taukoja, toistoja ja katkoksia. * Ääntäminen voi aiheuttaa suuria ymmärtämisongelmia. * Osaa hyvin suppean perussanaston ja joitakin opeteltuja vakioilmaisuja. * Puhuja ei kykene vapaaseen tuotokseen, mutta hänen hallitsemansa harvat kaavamaiset ilmaisut voivat olla melko virheettömiä. *Osaa viestiä suppeasti joitakin välittömiä tarpeita ja kysyä ja vastata henkilökohtaisia perustietoja käsittelevissä vuoropuheluissa. Tarvitsee usein puhekumppanin apua. *Puheessa on taukoja ja muita katkoksia. *Ääntäminen voi aiheuttaa usein ymmärtämisongelmia. * Osaa hyvin suppean perussanaston, joitakin tilannesidonnaisia ilmaisuja ja peruskieliopin aineksia. * Alkeellisessakin vapaassa puheessa esiintyy hyvin paljon kaikenlaisia virheitä. *Tuntee kirjainjärjestelmän, mutta ymmärtää tekstistä vain hyvin vähän. *Tunnistaa vähäisen määrän tuttuja sanoja ja lyhyitä fraaseja ja osaa yhdistää niitä kuviin. * Kyky ymmärtää entuudestaan tuntematon sana edes hyvin ennakoitavassa yhteydessä on erittäin rajallinen. *Ymmärtää nimiä, kylttejä ja muita hyvin lyhyitä ja yksinkertaisia tekstejä, jotka liittyvät välittömiin tarpeisiin. * Tunnistaa yksinkertaisesta tekstistä yksittäisen tiedon, jos voi lukea tarvittaessa uudelleen * Kyky ymmärtää entuudestaan tuntematon sana edes hyvin ennustettavassa yhteydessä on rajallinen. *Osaa viestiä välittömiä tarpeita hyvin lyhyin ilmaisuin. *Osaa kirjoittaa kielen kirjaimet ja numerot kirjaimin, merkitä muistiin henkilökohtaiset perustietonsa ja kirjoittaa joitakin tuttuja sanoja ja fraaseja. *Osaa joukon erillisiä sanoja ja sanontoja. * Ei kykene vapaaseen tuotokseen, mutta kirjoittaa oikein muutamia sanoja ja ilmauksia. *Osaa viestiä välittömiä tarpeita lyhyin lausein. *Osaa kirjoittaa muutamia lauseita ja fraaseja itsestään ja lähipiiristään (esim. vastauksia kysymyksiin tai muistilappuja). * Osaa joitakin perussanoja ja sanontoja ja pystyy kirjoittamaan hyvin yksinkertaisia päälauseita. * Ulkoa opetellut fraasit voivat olla oikein kirjoitettuja, mutta alkeellisimmassakin vapaassa tuotoksessa esiintyy hyvin paljon kaikenlaisia virheitä. 18
19 Taitotaso A1 A1.3 Toimiva alkeiskielitaito Suppea viestintä kaikkein tutuimmissa tilanteissa Kuullun ymmärtäminen Puhuminen Luetun ymmärtäminen Kirjoittaminen * Ymmärtää yksinkertaisia lausumia *Osaa kertoa lyhyesti itsestään ja * Pystyy lukemaan tuttuja ja joitakin (henkilökohtaisia kysymyksiä ja lähipiiristään. Selviytyy kaikkein tuntemattomia sanoja. Ymmärtää jokapäiväisiä ohjeita, pyyntöjä ja yksinkertaisimmista vuoropuheluista hyvin lyhyitä viestejä, joissa käsitellään kieltoja) rutiinimaisissa keskusteluissa ja palvelutilanteista. Tarvitsee joskus arkielämää ja rutiinitapahtumia tai tilanneyhteyden tukemana. puhekumppanin apua. annetaan yksinkertaisia ohjeita. * Pystyy seuraamaan yksinkertaisia, * Kaikkein tutuimmat jaksot sujuvat, * Pystyy löytämään tarvitsemansa välittömiin tilanteisiin tai omaan muualla tauot ja katkokset ovat hyvin yksittäisen tiedon lyhyestä tekstistä kokemukseensa liittyviä keskusteluja. ilmeisiä. (postikortit, säätiedotukset). * Yksinkertaisenkin viestin *Ääntäminen voi joskus tuottaa ymmärtäminen edellyttää normaalia ymmärtämisongelmia. * Lyhyenkin tekstipätkän lukeminen hitaampaa ja kuulijalle kohdennettua *Osaa rajallisen joukon lyhyitä, ulkoa ja ymmärtäminen on hyvin hidasta. yleiskielistä puhetta. opeteltuja ilmauksia, keskeisintä sanastoa ja perustason lauserakenteita. * Alkeellisessakin puheessa esiintyy paljon peruskielioppivirheitä. *Selviytyy kirjoittamalla kaikkein tutuimmissa, helposti ennakoitavissa arkisiin tarpeisiin ja kokemuksiin liittyvissä tilanteissa. *Osaa kirjoittaa yksinkertaisia viestejä (yksinkertaisen postikortin, henkilötiedot, yksinkertainen sanelu). * Osaa kaikkein tavallisimpia sanoja ja ilmauksia, jotka liittyvät omaan elämään tai konkreetteihin tarpeisiin. Osaa kirjoittaa muutamia yksilauseisia virkkeitä. * Alkeellisessakin vapaassa tuotoksessa esiintyy monenlaisia virheitä. 19
20 Taitotaso A2 A2.1 Peruskielitaidon alkuvaihe Välittömän sosiaalisen kanssakäymisen perustarpeet ja lyhyt kerronta Kuullun ymmärtäminen Puhuminen Luetun ymmärtäminen Kirjoittaminen * Pystyy ymmärtämään yksinkertaista *Ymmärtää yksinkertaisia ja kaikkein puhetta tai seuraamaan keskustelua tavanomaisinta sanastoa sisältäviä aiheista, jotka ovat hänelle välittömän tekstejä (yksityiskirjeitä, pikku-uutisia, tärkeitä. arkisimpia käyttöohjeita). * Pystyy ymmärtämään lyhyiden, yksinkertaisten, itseään kiinnostavien keskustelujen ja viestien (ohjeet, kuulutukset) ydinsisällön sekä havaitsemaan aihepiirin vaihdokset tv-uutisissa. * Yksinkertaisenkin viestin ymmärtäminen edellyttää normaalilla nopeudella ja selkeästi puhuttua yleiskielistä puhetta, joka usein täytyy lisäksi toistaa. * Osaa kuvata lähipiiriään muutamin lyhyin lausein. Selviytyy yksinkertaisista sosiaalisista kohtaamisista ja tavallisimmista palvelutilanteista. Osaa aloittaa ja lopettaa lyhyen vuoropuhelun, mutta kykenee harvoin ylläpitämään pitempää keskustelua. *Tuottaa sujuvasti joitakin tuttuja jaksoja, mutta puheessa on paljon hyvin ilmeisiä taukoja ja vääriä aloituksia. * Ääntäminen on ymmärrettävää, vaikka vieras korostus on hyvin ilmeistä ja ääntämisvirheistä voi koitua satunnaisia ymmärtämisongelmia. *Osaa helposti ennakoitavan perussanaston ja monia keskeisimpiä rakenteita (kuten menneen ajan muotoja ja konjunktioita). * Hallitsee kaikkein yksinkertaisimman kieliopin alkeellisessa vapaassa puheessa, mutta virheitä esiintyy yhä paljon perusrakenteissakin. * Ymmärtää tekstin pääajatukset ja joitakin yksityiskohtia parin kappaleen pituisesta tekstistä. Osaa paikantaa ja verrata yksittäisiä tietoja ja pystyy hyvin yksinkertaiseen päättelyyn kontekstin avulla. * Lyhyenkin tekstipätkän lukeminen ja ymmärtäminen on hidasta. * Selviytyy kirjoittamalla kaikkein rutiininomaisimmista arkitilanteista. * Osaa kirjoittaa lyhyitä, yksinkertaisia viestejä (henkilökohtaiset kirjeet, lappuset), jotka liittyvät arkisiin tarpeisiin sekä yksinkertaisia, luettelomaisia kuvauksia hyvin tutuista aiheista (todellisista tai kuvitteellisista henkilöistä, tapahtumista, omista ja perheen suunnitelmista). *Osaa käyttää perustarpeisiin liittyvää konkreettia sanastoa ja perusaikamuotoja sekä yksinkertaisin sidossanoin (ja, mutta) liitettyjä rinnasteisia lauseita. *Kirjoittaa kaikkein yksinkertaisimmat sanat ja rakenteet melko oikein, mutta tekee toistuvasti virheitä perusasioissa (aikamuodot, taivutus) ja tuottaa paljon kömpelöitä ilmaisuja vapaassa tuotoksessa. 20
21 Taitotaso A2 A2.2 Kehittyvä peruskielitaito Välittömän sosiaalisen kanssakäymisen perustarpeet ja lyhyt kerronta Kuullun ymmärtäminen Puhuminen Luetun ymmärtäminen Kirjoittaminen * Ymmärtää tarpeeksi kyetäkseen tyydyttämään konkreetit tarpeensa. Pystyy seuraamaan hyvin summittaisesti selväpiirteisen asiapuheen pääkohtia. *Pystyy yleensä tunnistamaan ympärillään käytävän keskustelun aiheen. Ymmärtää tavallista sanastoa ja hyvin rajallisen joukon idiomeja tuttuja aiheita tai yleistietoa käsittelevässä tilannesidonnaisessa puheessa. * Yksinkertaisenkin viestin ymmärtäminen edellyttää yleispuhekieltä, joka äännetään hitaasti ja selvästi. Toistoa tarvitaan melko usein. * Osaa esittää pienen, luettelomaisen kuvauksen lähipiiristään ja sen jokapäiväisistä puolista. Pystyy osallistumaan rutiininomaisiin keskusteluihin omista tai itselleen tärkeistä asioista. Voi tarvita apua keskustelussa ja vältellä joitakin aihepiirejä. *Puhe on välillä sujuvaa, mutta erilaiset katkokset ovat hyvin ilmeisiä. *Ääntäminen on ymmärrettävää, vaikka vieras korostus on ilmeistä ja ääntämisvirheitä esiintyy. *Osaa kohtalaisen hyvin tavallisen, jokapäiväisen sanaston ja jonkin verran idiomaattisia ilmaisuja. Osaa useita yksinkertaisia ja myös joitakin vaativampia rakenteita. * Laajemmassa vapaassa puheessa esiintyy paljon virheitä perusasioissa (esim. verbien aikamuodoissa) ja ne voivat joskus haitata ymmärrettävyyttä. *Ymmärtää pääasiat ja joitakin yksityiskohtia muutaman kappaleen pituisista viesteistä jonkin verran vaativissa arkisissa yhteyksissä (mainokset, kirjeet, ruokalistat, aikataulut) sekä faktatekstejä (käyttöohjeet, pikku-uutiset). * Pystyy hankkimaan helposti ennakoitavaa uutta tietoa tutuista aiheista selkeästi jäsennellystä muutaman kappaleen pituisesta tekstistä. Osaa päätellä tuntemattomien sanojen merkityksiä niiden kieliasusta ja kontekstista. * Tarvitsee usein uudelleen lukemista ja apuvälineitä tekstikappaleen ymmärtämiseksi. * Selviytyy kirjoittamalla tavanomaisissa arkitilanteissa. *Osaa kirjoittaa hyvin lyhyen, yksinkertaisen kuvauksen tapahtumista, menneistä toimista ja henkilökohtaisista kokemuksista tai elinympäristönsä arkipäiväisistä puolista (lyhyet kirjeet, muistilaput, hakemukset, puhelinviestit). *Osaa arkisen perussanaston, rakenteet ja tavallisimmat sidoskeinot. * Kirjoittaa yksinkertaiset sanat ja rakenteet oikein, mutta tekee virheitä harvinaisemmissa rakenteissa ja muodoissa ja tuottaa kömpelöitä ilmaisuja. 21
22 Taitotaso B1 B1.1 Toimiva peruskielitaito Selviytyminen arkielämässä Kuullun ymmärtäminen Puhuminen Luetun ymmärtäminen Kirjoittaminen *Ymmärtää pääajatukset ja keskeisiä *Pystyy lukemaan monenlaisia, yksityiskohtia puheesta, joka käsittelee muutaman sivun pituisia tekstejä koulussa, työssä tai vapaa-aikana (taulukot, kalenterit, kurssiohjelmat, säännöllisesti toistuvia teemoja keittokirjat) tutuista aiheista ja mukaan lukien lyhyt kerronta. seuraamaan tekstin pääajatuksia, Tavoittaa radiouutisten, elokuvien, tvohjelmien avainsanoja ja tärkeitä yksityiskohtia ja selkeiden puhelinviestien myös valmistautumatta. pääkohdat. * Pystyy seuraamaan yhteiseen kokemukseen tai yleistietoon perustuvaa puhetta. Ymmärtää tavallista sanastoa ja rajallisen joukon idiomeja. * Pitemmän viestin ymmärtäminen edellyttää normaalia hitaampaa ja selkeämpää yleiskielistä puhetta. Toistoa tarvitaan silloin tällöin. *Osaa kertoa tutuista asioista myös joitakin yksityiskohtia. Selviytyy kielialueella tavallisimmista arkitilanteista ja epävirallisista keskusteluista. Osaa viestiä itselleen tärkeistä asioista myös hieman vaativammissa tilanteissa. Pitkäkestoinen esitys tai käsitteelliset aiheet tuottavat ilmeisiä vaikeuksia. *Pitää yllä ymmärrettävää puhetta, vaikka pitemmissä puhejaksoissa esiintyy taukoja ja epäröintiä. *Ääntäminen on selvästi ymmärrettävää, vaikka vieras korostus on joskus ilmeistä ja ääntämisvirheitä esiintyy jonkin verran. *Osaa käyttää melko laajaa jokapäiväistä sanastoa ja joitakin yleisiä fraaseja ja idiomeja. Käyttää useita erilaisia rakenteita. * Laajemmassa vapaassa puheessa kielioppivirheet ovat tavallisia (esim. artikkeleita ja päätteitä puuttuu), mutta ne haittaavat harvoin ymmärrettävyyttä. * Pystyy seuraamaan tuttua aihetta käsittelevän parisivuisen tekstin pääajatuksia, avainsanoja ja tärkeitä yksityiskohtia. * Arkikokemuksesta poikkeavien aiheiden ja tekstin yksityiskohtien ymmärtäminen voi olla puutteellista. * Pystyy kirjoittamaan ymmärrettävän, jonkin verran yksityiskohtaistakin arkitietoa välittävän tekstin tutuista, itseään kiinnostavista todellisista tai kuvitelluista aiheista. *Osaa kirjoittaa selväpiirteisen sidosteisen tekstin liittämällä erilliset ilmaukset peräkkäin jaksoiksi (kirjeet, kuvaukset, tarinat, puhelinviestit). Pystyy välittämään tehokkaasti tuttua tietoa tavallisimmissa kirjallisen viestinnän muodoissa. *Osaa useimpien tutuissa tilanteissa tarvittavien tekstien laadintaan riittävän sanaston ja rakenteet, vaikka teksteissä esiintyy interferenssiä ja ilmeisiä kiertoilmaisuja. * Rutiininomainen kieliaines ja perusrakenteet ovat jo suhteellisen virheettömiä, mutta jotkut vaativammat rakenteet ja sanaliitot tuottavat ongelmia. 22